Τζο Χαν

Ο **Τζόζεφ "Τζόι" Χαν **(Joseph "Joe" Hahn) γεννήθηκε στις 15 Μαρτίου 1977. Είναι γνωστός από το σκηνικό όνομά του ο κ. Hahn. Είναι Αμερικανός σκηνοθέτης και ασχολείται με το τερντέιμπλισμ (turntablism). Πιο γνωστός είναι ως DJ και δειγματολήπτης για το αμερικανικό ροκ συγκρότημα Linkin Park.

## Προσωπική Βιογραφία
Ο Τζόι είναι ο μικρότερος από τα τρία παιδιά της οικογένειάς του (έχει δύο μεγαλύτερες αδερφές), στο Ντάλας του Τέξας αλλά μεγάλωσε στο Γκλέντεϊλ της Καλιφόρνια. Είναι ένας δεύτερης γενιάς Αμερικανός Κορεάτης και το ύψος του είναι 1,75cm.

Ο Χαν αποφοίτησε από το Χέρμπερτ Χούβερ γυμνάσιο στο Γκλέντεϊλ το 1995. Στη συνέχεια σπούδασε στο Κέντρο Τέχνης και Κολέγιο σχεδίου στην Πασαντίνα της Καλιφόρνια, από όπου δεν αποφοίτησε. Ο Χαν μαζί με τον συνάδελφό του στην μπάντα Μάικ Σινόντα, είναι υπεύθυνοι για το μεγαλύτερο μέρος της καλλιτεχνικής δουλειάς των δίσκων των Linkin Park. 

Στις 15 Φεβρουαρίου 2005, ο Χαν παντρεύτηκε την Κάρεν Μπενεντίτ, αλλά το ζευγάρι χώρισε το 2009. Στις 21 Οκτωβρίου 2012 ο Τζόι παντρεύτηκε την Χάιντι Γουόαν, την οποία είχε γνωρίσει περίπου δύο έτη πριν, το 2010. Έχουν ένα παιδί, μια κόρη που ονομάζεται Λόλα.

## Καριέρα
Ο Χαν άρχισε να ασχολείται ως DJ στο γυμνάσιο και σπούδασε εικονογράφηση. Στο κολέγιο γνώρισε τον Μάικ Σινόντα και εντάχθηκε στην μπάντα του Xero, η οποία αργότερα έγινε γνωστή ως Linkin Park. 

Ο Χαν και ο Σινόντα συμμετείχαν στο πετυχημένο τραγούδι των The X - Ecutioners "It's Goin' Down". Ο Χαν συμμετείχε επίσης στο άλμπουμ *The Rising Tied* του συγκροτήματος του Shinoda, Fort Minor.

Ο Τζόι ονομάστηκε πρόεδρος Χαν στο πίσω εξώφυλλο του remix δίσκου των Linkin Park *Reanimation* δίπλα στα τραγούδια "With You" και "Cure For The Itch". Ακόμη, έχει σκηνοθετήσει αρκετά μουσικά βίντεο των Linkin Park , όπως αυτά για το "Numb", "From the Inside", "What I've Done", "Somewhere I Belong", "Pts.OF.Athrty", "New Divide", "Bleed it Out" και "Iridescent". Έχει επίσης σκηνοθετήσει βίντεο για τους Story of the Year, Xzibit και Alkaline Trio. Σε μια συνέντευξη του 2003 , ο ίδιος είπε στο MTV ότι το να φτιάχνει ταινίες ήταν το πραγματικό του πάθος, και ότι "το να φτιάχνει τη μουσική [ήταν] περισσότερο ένα επιπλέον πράγμα". Είναι γνωστός στην προσθήκη διαφόρων δραματικών εφέ στα μουσικά βίντεο που σκηνοθετεί, όπως στο να ρίξει ένα φίδι στο βίντεο για το "Iridescent".

Εκτός από το έργο του στη μουσική, ο Χαν πρόσφερε ειδικά εφέ δουλεύοντας για το *[[The X-Files]] *και τις σειρές μικρού μήκους *Frank Herbert's Dune*. Σκηνοθέτησε, επίσης, μια ταινία μικρού μήκους με τίτλο The Seed και απέκτησε τα δικαιώματα για την παραγωγή μιας ταινίας προσαρμοσμένης στο μυθιστόρημα του Τσάινα Μίεβιλ, *King Rat.*

Ο Χαν σκηνοθέτησε το τρέιλερ για το video game Medal of Honor, που είχε το single των Linkin Park "The Catalyst". Επίσης, σκηνοθέτησε το μουσικό βίντεο για το "The Catalyst", που έκανε πρεμιέρα στις 26 Αυγούστου 2010, καθώς και τα μουσικά βίντεο των τραγουδιών των Linkin Park "Waiting for the End" και "Burning in the Skies". Στις 13 Απριλίου 2011 ο Μάικ Σινόντα επιβεβαίωσε στο μπλογκ του ότι το μουσικό βίντεο για το "Iridescent" θα σκηνοθετούνταν από τον Χαν.

Ο Χαν έγινε ο πρώτος Κορεάτης Αμερικανός που έλαβε ένα βραβείο Grammy, όταν το συγκρότημα κέρδισε το 2002 το βραβείο για την καλύτερη Hard Rock εμφάνιση.

Το Νοέμβριο του 2011 ο Χαν σχεδίασε ένα κράνος του οδηγού της Formula 1 Kamui Kobayashi.

Από τον Απρίλιο του 2012, ο Χαν σκηνοθετεί μια ταινία προσαρμοσμένη στο Mall του Έρικ Μπογκοσιάν, με πρωταγωνιστή και εκτελεστή παραγωγής τον Βίνσεντ Ντ' Ονόφριο. Η μουσική για το άλμπουμ πρόκειται να γίνει από τους Linkin Park.  

## Δισκογραφία

### Μουσικά Βίντεο

### Ταινίες

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Κατηγορία:DJs
Κατηγορία:Βραβευμένοι με Grammy
Κατηγορία:Μέλη των Linkin Park